ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران
کم سے کم امدادی قیمت  کارروائیاں
نئی دلی،2؍ دسمبر،جاری خریف مارکیٹنگ سیزن 21-2020 کے دوران حکومت اپنی موجودہ کم سے کم امدادی قیمت  کی اسکیموں کے مطابق کسانوں سے اپنی ایم ایس پی پر خریف سیزن 21-2020 کی فصلوں کی خریداری جاری رکھے ہوئے ہے۔
پنجاب ، ہریانہ ،اترپردیش ، تلنگانہ ،اتراکھنڈ ،تمل ناڈو ، چنڈی گڑھ ، جموں وکشمیر ، کیرالہ ، گجرات اور آندھرا پردیش،اڑیشہ اورماراشٹر کی ریاستوں اور مرکزکے زیر انتظام علاقوں میں خریف 21-2020 کے لئے دھان کی خریداری بلا رکاوٹ جاری ہے ۔یکم دسمبر 2020 تک دھان کی 322.38 لاکھ میٹرک ٹن سے زیادہ کی خریداری کی گئی،جبکہ پچھلے سال اسی مدت کے دوران 270.24 لاکھ میٹرک ٹن کی خریداری کی گئی تھی۔اس طرح پچھلے سال کے مقابلے اس سال خریداری میں 19.29 فیصد کا اضافہ ہوا ہے۔کل 322.38 لاکھ میٹرک ٹن کی خریداری میں سے اکیلے پنجاب نے 202.77 لاکھ میٹرک ٹن کی خریداری کی، جو کل خریداری کا 62.90 فیصدہے۔
60865.69کروڑروپے کی کم از کم امدادی قیمت  کی مالیت کےساتھ جاری خریف مارکیٹنگ سیزن کے دوران خریداری کی کارروائیوں سے تقریباََ 30.41 لاکھ کسانوں کو پہلے ہی فائدہ ہوا ہے۔
مزید برآں ریاستوں سے ملنے والی تجاویز کی بنیاد پر تمل ناڈو ،کرناٹک ،مہاراشٹر ،تلنگانہ ، گجرات ، ہریانہ ،اترپردیش ،اڑیشہ ،راجستھان اور آندھر ا پردیش ریاستوں کے لئے خریف مارکیٹنگ سیزن 2020 کے لئے دالوں اور تلہن کی 45.24 لاکھ میٹرک ٹن کی خریداری کے لئے قیمت امدادی اسکیم  کے تحت منظوری دی گئی ۔اس کے علاوہ آندھرا پردیش ،کرناٹک ،تمل ناڈو اور کیرالہ کی ریاستوں کے لئے 1.23 لاکھ میٹرک ٹن ناریل، کی خریداری کے لئے بھی منظوری دی گئی۔ دیگر ریاستوں اور مرکز کے زیر انتظام علاقوں کے لئے بھی اسی وقت منظوری دی جائے گی، جب پی ایس ایس کے تحت دالوں،تلہن اور کوپرا کی خریداری کے لئے تجاویز موصول ہوں گی۔21-2020 کے لئے اندراج شدہ کسانوں سے براہ راست نوٹیفائڈ ایم ایس پی پر ان فصلوں کی سرکاری خرید کی جاسکتی ہے۔البتہ اگر مارکیٹ کے ریٹ کٹائی کی مدت کے دوران متعلقہ ریاستوں نیز مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری ریاست کی نامزد خریداری کی ایجنسیوں کے توسط سے مرکزی نوڈل ایجنسیوں کے ذریعہ کی جائے گی۔
یکم دسمبر 2020 تک حکومت نے اپنی نوڈل ایجنسیوں کے ذریعہ 590.26کروڑروپے کی ایم ایس پی قدر کے ساتھ 109578.26 میٹرک ٹن مونگ،اڑد، مونگ پھلی اور سویابین کی خریداری کی جس سے تمل ناڈو ، مہاراشٹر ، گجرات ، ہریانہ اور راجستھان میں 62899 کسانوں کو فائدہ ہوا ۔
اسی دوران 52.40 کروڑروپے کی ایم ایس پی ویلیو کے ساتھ 5089 میٹرک ٹن کوپرا کی خریداری کی گئی ،جس سے کرناٹک اورتمل ناڈو میں 3961 کسانوں کو فائدہوا ۔ یہ خریداری یکم دسمبر 2020 تک کی گئی تھی، جبکہ پچھلے سال اسی مدت کے دوران 293.34 میٹرک ٹن کوپرے کی خریداری کی گئی تھی۔جہاں تک کوپرا اور اڑد کا تعلق ہے ، ان کے ریٹ بڑی پیداواری ریاستوں میں سے اکثر میں ایم ایس پی سے زیادہ ہورہے ہیں۔ متعلقہ ریاستیں اور مرکز کے زیر انتظام علاقوں کی سرکاریں اس تاریخ سے خریداری شروع کرنے کے لئے ضروری انتظامات کررہی ہیں ،جس کا فیصلہ خریف کی دالوں اورتلہن کی آمد کی بنیاد پرمتعلقہ ریاستوں کے ذریعہ کیا گیا ہے ۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھر ا پردیش، اڈیشہ اور کرناٹک میں ایم ایس پی کے تحت کپاس کے بیجوں کی خریداری کا عمل بلا رکاوٹ جاری ہے ۔ یکم دسمبر 2020 تک 3097937 کپاس کی گانٹھو ں کی خریداری کی گئی جس کی قیمت 9066.22 کروڑروپے ہے، اس سے 617049 کسانوں کوفائدہ ہوا۔
کوئلے کی وزارت
کوئلے کے اسٹاک کی مجموعی پوزیشن 44.22فیصد شرح کے ساتھ، 13 جون 2023 تک 110.58 ملین ٹن تک پہنچ گئی
بجلی کا سیکٹر 5.11 فیصد کی ترقی کے ساتھ 164.84 ملین ٹن کوئلے کی ترسیل کو یقینی بناتا ہے
‘آتم نر بھر بھارت’ کے وژن کے مطابق، کوئلے کی وزارت ملک کے توانائی کی تحفظ کو یقینی بنانے پر توجہ مرکوز کر رہی ہے۔ کوئلہ کی وزارت کوئلے کی پیداوار کو بڑھانے اور تمام متعلقہ فریقوں کو کوئلے کی مؤثر نقل و حمل کی فراہمی کے لئے سرگرمی سے کام کر رہی ہے۔
کانوں ، ٹی پی پیز اور ٹرانزٹ میں 13 جون 2023 تک،مجموعی طور پر کوئلے کے اسٹاک کی پوزیشن 110.58 ملین ٹن  تک پہنچ گئی، جو کہ گزشتہ سال 76.67 ایم ٹی کے اسٹاک کے مقابلے میں 44.22 فیصد کے خاطر خواہ اضافے کو ظاہر کرتی ہے۔ کوئلے کے ذخیرے کی یہ اعلیٰ پوزیشن وزارت کوئلہ کی وزارت کی طرف سے کوئلے کی وافر فراہمی کو برقرار رکھنے کے عزم کی نشاندہی کرتی ہے۔
مزید یہ کہ کول انڈیا لمیٹڈ  میں اس مہینے کی 13 تاریخ تک پٹ ہیڈ کوئلے کا اسٹاک 59.73 ملین ٹن  رہا ہے، جو کہ 13 جون 2022 تک کے 47.49 ملین ٹن کے اسٹاک کے مقابلے میں 25.77فیصد کی شرح نمو کو ظاہر کرتا ہے۔ مذکورہ رجحان اسٹاک مینجمنٹ کی مؤثر حکمت عملیوں اور آپریشنل کارکردگی کو نمایاں کرتا ہے۔
اس کے ساتھ ہی، بجلی کے سیکٹر کی کوئلے کی ترسیل کے لحاظ سے، مالی سال 24-2023 کے لئے 13 جون 2023 تک مجموعی کامیابی، 164.84 ملین ٹن ہے، جس میں اسی مدت کے مقابلے میں 5.11 فیصد کی قابل ذکر شرح نمو درج کی گئی ہے، جبکہ پچھلے سال 13 جون 2022 کو یہ تعداد 156.83 ملین ٹن تھی، یہ بجلی کے شعبے کی توانائی کی ضروریات کو پورا کرنے کے لئے کوئلے کی مسلسل فراہمی کو یقینی بناتی ہے۔
تھرمل پاور پلانٹس یعنی حرارتی بجلی گھر   میں 01.04.2022 کو کوئلے کے ذخیرے کی تعداد 24.04 ملین ٹن تھی جبکہ 13.06.2022 تک یہ تعداد22.57ملین ٹن رہی،لہذا اس میں 6.1فیصد کمی واقع ہوئی۔ البتہ، یکم اپریل 2023 کو ٹی پی پیز  میں کوئلے کا ذخیرہ 34.5 ملین ٹن ، جبکہ 13 جون 2023 کویہ ذخیرہ 34.5 ملین ٹن تھا، یعنی گرمیوں کے موسم کے آخری ڈھائی مہینوں میں کوئلے کے ذخائر میں کوئی کمی واقع نہیں ہوئی۔ ایسا اس عرصے کے دوران کوئلے کی پیداوار اور ترسیل کی اعلیٰ شرح نمو کو یقینی بنانے سے ممکن ہوا ہے۔ٹی پی پیز  میں 13 جون 2023 کو کوئلے کا ذخیرہ 34.55 ملین ٹن ہے جبکہ پچھلے سال کی اِسی مدت میں یہ تعداد 22.57 ملین ٹن تھی، موجودہ تقریباً 53.1فیصد کی شرح کو نمایاں کرتی ہے۔
مجموعی طور پر، مالی سال 24-2023 کے لئے کوئلے کی پیداوار 13 جون 2023 تک 182.06 ملین ٹن تھی، جس میں پچھلے سال کی اسی مدت میں 168.17 ملین ٹن کی پیداوار کے مقابلے میں زبردست اضافہ دیکھنے میں آیا اور اِس میں 8.26 فیصد کا زبردست اضافہ ہوا۔ مزید یہ کہ ، مالی سال 24-2023کے لئے 13 جون 2023 تک کوئلے کی ترسیل 196.87 ایم ٹی تک پہنچ گئی، جو اس میں مجموعی طور پر کوئلے کی ترسیل میں خاطر خواہ اضافے کو نمایاں کرتی ہے۔ یہ پچھلے سال کی 182.78 ملین ٹن کی ترسیل کے مقابلے میں 7.71 فیصد کی قابل ستائش شرح نمو کی نمائندگی بھی کرتی ہے۔
کوئلہ کی وزارت ا سٹریٹجک منصوبہ بندی اور مؤثر عمل درآمد کے ذریعے کوئلے کے شعبے میں پائیدار ترقی کو آگے بڑھانے اور توانائی کی بڑھتی ہوئی ضروریات کو پورا کرنے میں بجلی کے شعبوں کی مدد کرنے والی گھریلو کوئلے کی پیداواری صلاحیتوں کو بڑھانے کے لئے پوری طرح پرعزم ہے۔
وزارت خزانہ
فرانس میں بھارتی اثاثوں کو ضبط کرنے سے متعلق رپورٹوں پر وزارت خزانہ کا جواب
نئی دلی ۔ 8 جولائی۔ ایسی خبریں موصول ہورہی ہیں کہ کیرن انرجی نے پیرس میں بھارتی حکومت کی سرکاری ملکیت کو ضبط یا منجمد کردیا ہے تاہم بھارتی حکومت کو کسی بھی فرانسیسی عدالت سے اس سلسلے میں کوئی نوٹس ، آرڈر یا اطلاع موصول نہیں ہوئی ہے۔حکومت ان حقائق کا پتہ لگانے کی کوشش کررہی ہے اور جب بھی اس طرح کے آرڈر موصول ہوئے تو مناسب قانونی تدابیر اپنائی جائیں گی اور اپنے وکیلوں سے مشورہ کرکے بھارت کے مفادات کا تحفظ کیا جائے گا۔
حکومت نے پہلے ہی ہیگ کورٹ آف اپیل میں دسمبر 2020 بین الاقوامی ثالثی ایوارڈ کو منسوخ کرنے کے لئے 22 مارچ 2020 کو ایک عرضی داخل کی تھی۔ حکومت ہیگ میں اس معاملے میں قانونی کارروائی کی منسوخی کے لئے اس معاملے پر اپنا بھر پور دفاع کرے گی۔ انہوں نے یہ بھی بتایا کہ کیرن کے نمائدوں اور سی ای او نے ا س معاملے کے حل کے لئے حکومت ہند سے بات چیت کی خاطر رجوع کیا ہے۔ اس معاملے پر ثمر آور بات چیت ہوئی ہے اور ملک کے قانونی ڈھانچے کے اندر تنازعے کو خوش اسلوبی سے حل کرنے کے لئے حکومت کے دروازے کھلے ہوئے ہیں۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک68.46 کروڑ ٹیکے لگائے جاچکے ہیں
گذشتہ 24 گھنٹوں میں 42,766 نئے معاملے سامنے آئے ہیں
زیر علاج مریضوں کی شرح مجموعی معاملوں کا 1.24 فیصد ہے
بھارت میں زیر علاج مریضوں کی تعداد فی الحال4,10,048ہے
فی الحال شفایابی کی شرح97.42 فیصد ہے
گذشتہ 24 گھنٹوں کے دوران38,091مریض شفا یاب ہوئے ہیں،جس سے شفایایاب ہونے والے مریضوں کی تعداد بڑھ کر3,21,38,092 ہوگئی ہے
متاثرہ مریضوں کی ہفتہ واری شرح ہے جو گذشتہ72 دنوں سے 3 فیصد سےکم ہے
متاثرہ مریضوں کی یومیہ شرح  ہے
مجموعی طور پر اب تک 53کروڑ ٹیسٹ کئے جاچکے ہیں
وزارت خزانہ
2017-18 کے لئے جی ایس ٹی کی سالانہ ریٹرن داخل کرنے کی آخری تاریخ میں توسیع
(نئی دلّی ، 08 ماچ ؍جی ایس ٹی کی سالانہ ریٹرن برائے مالی سال 2017-18 داخل کرنے کی آخری تاریخ میں توسیع کر دی گئی ہے ۔ اب یہ سالانہ ریٹرن 30 جون ، 2019 تک داخل کی جا سکتی ہے ۔
تجارت و صنعت سے وابستہ افراد کو مطلع کیا جاتا ہے کہ ریٹرن داخل کرنے کے لئے فارم اب کامن پورٹل پر دستیاب ہے اور ٹیکس دہندگان سے جلد از جلد اپنے ریٹرن داخل کر نے کے لئے درخواست کی جاتی ہے ۔
ٹیکس دہندگان یہ ریٹرن فائل کرتے ہوئے محتاط رہیں کہ فارم جی ایس ٹی آر ۔ 9 اور فارم جی ایس ٹی آر ۔ 9 اے کو تبدیل کرنے کی سہولت دستیاب نہیں ہیں ۔
۔ ۔ ۔ ۔ ۔ ۔
U . 1489
شمال مشرقی ریاستوں کی ترقی کی وزارت
شمال مشرقی خطے کی خواتین کو ہنرمندی کے فروغ کی تربیت سے مشروم کی کاشت کاری کرکے اپنا ذریعہ معاش کمانے میں مدد ملی
شمال مشرقی خطے کی ترقی کی وزارت کے تحت مشرقی خطے کی برادری کی ریسورس منجمنٹ سوسائٹی  کے زیر اہتمام ہنرمندی کے فروغ کے ذریعہ خواتین کی طاقت کو بااختیار بنانے کے مقصد سے شمال مشرقی خطے کے دیہی علاقوں میں رہنے والی خواتین کو مشروم کی کاشت کے ذریعہ اپنی روزی روٹی کمانے میں مدد ملی ہے۔
اس اسکیم کا آغاز این ای آر سی آر ایم ایس کی جانب سے خواتین کے ایک اپنی مددآپ گروپ کو مشروم کی کاشت کرنےکے سلسلے میں دی گئی تربیت کے ساتھ ہوا۔یہ گروپ اروناچل پردیش کے چینگلینگ ضلع سے تعلق رکھتاہے۔یہ گروپ کُل 20خواتین ممبروں کے ساتھ 2016 میں تشکیل دیا گیا تھا ۔اس گروپ کا تعلق سنگپھو قبیلے سے ہے۔
اس علاقے میں مشروم کی کاشت میں بہت تیزی سےاضافہ ہو رہا ہے،جس کی پیداوار سےبازار میں اچھا منافع حاصل کررہا ہے۔اوئسٹر مشروم کھاد کے بغیر مختلف زرعی فضلہ سے پروٹین سے بھرپور خوراک تیار کرنے کے لیے سب سے موزوں فنگل غذا میں سے ایک ہے۔ اوئسٹر مشروم کی کاشت شروع کرنے کی لئے تیاری اور تربیت کی ضرورت ہوتی ہے۔
ابتدائی طورپر ،گروپ کو اس کی معلومات نہیں تھی کہ مشروم کی کاشت کاعمل کیا ہے اور اس کی پائیداری کو کس طرح یقینی بنایا جائے۔سال 2016میں پروجیکٹ کےنفاذ کے بعد،گروپ نے اس کے عمل اور سرگرمیوں کو سیکھا اور پھر اس کا حصہ بن گیا۔گروپ کوریوالونگ فنڈ سے کُل122000 روپے  حاصل ہوئے جس سے انہوں نے اچار بنانے،بنُائی اور مشروم کی کاشت کا کام شروع کیا۔
ستمبر 2019 کے پہلے ہفتے میں ،گروپ کوکھیریم بیسا کے موہونگ گاؤں کے ‘بعد میں بھیجے گا’ ادارے نے مشروم کے کاشت کی تربیت دی ۔گروپ ممبران نے تربیت میں سرگرمی کے ساتھ حصہ لیا۔اس کے بعد جنوری 2020 میں تربیت کے ذریعہ اور ریوالونگ فند کی مدد سے گروپ نے 70ہزار روپے کی رقم کے ساتھ مشروم کی کاشت کا آغاز کیااور اس رقم کو گروپ نے مشروم کےاسپون، پیکیجنگ پلاسٹک، ربڑ، اور پائپ اسپرے خریدنے پر خرچ کیا ۔
کچھ مہینے بعد ،مشروم کی فروخت 150 اور 160 روپے فی کلوگرام کی قیمت پر ہول سیل مارکیٹ میں ہونے لگی اور کبھی کبھار ریٹیل مارکیٹ میں 200روپے فی کلوگرام کی قیمت پر بھی اس کی فروخت ہونے لگی۔ڈیڑھ ماہ کے دوران انہوں نے ہول سیل قیمت پر 17کلوگرام مشروم 2870 روپے میں فروخت کئے اور ریٹیل کی قیمت کے ساتھ 12000 روپے کی کمائی کی۔کُل 14870روپے کے مشروم کی فروخت ہوئی ۔
گروپ نے آمدنی کے حصول کے لیے مشروم کی کاشت کے بارے میں معلومات فراہم کر کے دیہی خواتین کی مہارتوں کو فروغ دینے اور ان میں اضافے کے ذریعے این ای آر سی آر ایم ایس کے ذریعے حاصل کردہ نظریاتی اور مالی مدد کے لیے اس منصوبے کا تہہ دل سے شکریہ ادا کیا۔
وزارت دفاع
سورنم وجے ورش تقریبات کے لئے بھارتی فوج کی آن لائن پینٹنگ مقابلے کےلئے انٹریاں مدعو کی گئی ہیں
نئی دہلی 6 جولائی 2021 :بھارتی فوج1971 کی ہندوستان-پاکستان جنگ میں پاکستان پر بھارت کی زبردست جیت کے 75سال پورا ہونے کی یاد کے موقع پر جاری سورنم وجے ورش تقریبات کے حصے کے طور پر یکم جولائی سے 31 گست 2021 تک مصوری کے ایک آن لائن مقابلے کا اہتمام کررہی ہے۔ اس مقابلہ میں بھارت کے سبھی شہری حصہ لے سکتے ہیں اور swarnimvijayvarsh.adgpi[at]gmail[dot]com پرانٹریاں بھیج سکتے ہیں۔ اس مقابلے کی تفصیلات بھارتی فوج کی فیس بک، انسٹا گرام اور ٹویٹر ہینڈل پر دستیاب ہیں۔
مخصوص اور چنند ہ پینٹنگس کو بھارتی فوج کے سرکاری میڈیا ہینڈل کے ذریعہ استعمال کیا جائے گا اور جیتنے والی انٹریوں کو نقد انعامات کے ساتھ واجب کریڈٹ دیا جائے گا۔ پینٹنگ کمپٹیشن کے بعد مزید تقریبات اور مقابلے ہوں گے جن کی تفصیلات پرنٹ اور سوشل میڈیا کے ذریعہ بعد میں بتادی جائیں گی۔ یہ مقابلہ فوج کی کوششوں کا ایک حصہ ہے تاکہ اپنے ساتھی شہریوں کے ساتھ قریبی رشتے کو جوڑا جاسکے اور 1971 کی آزادی کی جنگ میں بھارت کی مسلح افواج کی خدمات کو اجاگر کیا جاسکے۔
وزارت ماہی پروری، مویشی پروری و ڈیری
ملک میں ایوین انفلوانزا کی صورتحال
نئی دہلی:13،جنوری، 2021: دس ریاستوں میں 13 جنوری 2021 تک ایوین انفلوانزا کے معاملات کی تصدیق کی گئی ہے۔ جموں اور کشمیر کے گاندربل ضلع اور جھارکھنڈ کے چار ضلعوں میں چڑیوں کی غیرفطری اموات کے معاملے سامنے آئے ہیں۔
مویشی پروری اور ڈیری محکمے کے سکریٹری کی صدارت میں 12جنوری 2021 کو ویڈیو کانفرنس کے ذریعے میٹنگ ہوئی جس میں 17 ریاستوں کے نمائندوں نے حصہ لیا۔ میٹنگ میں ریاستوں کو مشورہ دیا گیا کہ وہ ایکشن پلان 2021 کے مطابق اپنی اپنی ریاستوں میں ایوین انفلوانزا پھیلنے کو روکنے کیلئے مؤثر انتظامات کریں۔ صورتحال سے نمٹنے کیلئے ریاستوں سے صحت اور جنگلات کے محکمے کے ساتھ تال میل قائم کرنے اور انہیں اس معاملے میں حساسیت پیدا کرنے کو کہا گیا ہے۔ ریاستوں سے یہ بھی کہا گیا ہے کہ وہ تحفظاتی آلات کے مناسب سپلائی کو یقینی بنائیں اور پولٹری فارموں میں حیاتیاتی حفاظتی اقدامات کو جاری رکھیں۔ ریاستوں کو انفیکشن کی شناخت کرنے اور وقت پر کنٹرول سے متعلق انتظامات کرنے میں تیزی کیلئے ریاستی سطح کے بی ایس ایل-II لیباریٹریوں کو نشان زد کرنے کا حکم دیا گیا ہے۔ ریاستوں کو یہ یقینی بنانے کیلئے بھی کہا گیا ہے کہ وہ پالٹری میں انفیکشن پر کنٹرول رکھیں کیونکہ اس سے پالٹری کسانوں کو زیادہ قیمت چکانی ہوگی۔ یہ پایا گیا ہے کہ متعدد ریاستیں دوسری ریاستوں سے پولٹری پیداواروں کی سپلائی پر پابندی عائد کررہے ہیں۔ پالٹری صنعت پر اس کے منفی اثرات کو دیکھتے ہوئے ریاستوں سے ایسے فیصلے پر پھر سے غور کرنے کی درخواست کی گئی ہے۔
متعدد ریاستوں کے ذریعے اخباروں میں اشتہارات، سمینار وغیرہ کے ذریعے بیداری مہم چلائی جارہی ہے۔ ریاستوں کو ایسے بیداری پروگرام اپنے اطلاعات اور عوامی رابطے کے ڈائریکٹوریٹ کے تعاون سے چلانے کیلئے حوصلہ افزائی کی گئی ہے۔ انہیں ایسی سرگرمیوں کیلئے مالیات کی دستیابی کا یقین بھی دلایا گیا ہے۔ پالٹری اور انڈوں کی کھپت کے بارے میں کیا کریں اور کیا نہ کریں کے موضوع پر ریاستوں کو ایڈوائزری جاری کرنا چاہئے تاکہ افواہوں اور غلط اطلاعات کی تشہیر اور پالٹری کسانوں کے نقصان کو ٹالا جاسکے۔
-----------------------
ش ح۔م ع۔ ع ن
U NO: 356
(Visitor Counter : 121
شمال مشرقی ریاستوں کی ترقی کی وزارت
شمال مشرقی خطہ بھارت میں سیاحت کے شعبہ کے لئے مابعد کووڈ وسیع مواقع دستیاب کرارہا ہے: ڈاکٹر جتیندر سنگھ
نئی دہلی، 16 /مارچ2021 ۔ شمال مشرقی خطہ کی ترقی ، وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج کہا کہ بھارت بالخصوص شمال مشرقی خطہ میں سیاحت کے شعبہ میں موجود مابعد کووڈ مواقع سے فوری طور پر فائدہ اٹھانے کی ضرورت ہے۔ یہ وہ علاقے ہیں جو خود کو یوروپی منازل  کے مقابلے میں ایک متبادل کے طور پر پیش کرسکتے ہیں۔
سیاحت اور ٹرانسپورٹ کے متعدد اداروں کے نمائندوں کے ساتھ ایک میٹنگ میں ڈاکٹر جتیندر سنگھ نے کہا کہ موقع ہمارے در پر دستک دے رہا ہے اور اب یہ ہماری ذمے داری ہے کہ ہم اس موقع سے فائدہ اٹھانے کے لئے کتنے بہتر طور پر تیار ہیں۔ انھوں نے کہا کہ اگر اس سیزن میں ہم سیاحوں کی آمد میں اضافہ کو یقینی بناسکے تو یہ آنے والے برسوں کے لئے بھی ایک مثال بن جائے گی۔
ڈاکٹر جتیندر سنگھ نے کہا کہ میگھالیہ، سکم اور اروناچل پردیش میں اپنے کچھ انتہائی پسندیدہ مقامات کے باوجود شمال مشرقی خطہ مواقع کا مرکز کی جانب سے تعاون کے فقدان اور یکے بعد دیگرے آنے والی حکومتوں کی کم ترجیح کے سبب خاطرخواہ فائدہ نہیں اٹھاسکا ہے، تاہم انھوں نے کہا کہ وزیراعظم نریندر مودی کی زیر قیادت کنیکٹیوٹی اور نقل و حمل کے ذرائع میں انقلابی اور انتہائی تیز بہتری آئی ہے، جس سے سیاحت کے عمل میں آسانی آسکتی ہے۔ ایک مثال دیتے ہوئے انھوں نے کہا کہ ایک وقت تھا جب دو ریاستوں کو جوڑنے والی سڑکیں خالی خالی رہتی تھیں، کیونکہ کوئی بھی ریاست ذمے داری لینے کو تیار نہیں ہوتی تھی، لیکن اب مرکزی حکومت کی شمال مشرق کی سڑک ترقیات سے متعلق اسکیم کے تحت اس مسئلے کو بھی حل کیا جاسکا ہے۔ آج گوہاٹی ہوائی اڈے پر اترنے والے سیاح شیلانگ اور میگھالیہ کے دیگر مقامات پر ہیلی کاپٹر یا دیگر ذرائع کے بجائے سڑک کے راستے جانا پسند کرتے ہیں، تاکہ وہ دلکش سفر کا لطف لے سکیں۔
ہولی ڈے میکرس، میڈیکل ٹورسٹ اور فلم میکرس نامی سیاحت کے تین اجزاء پر خصوصی زور دیتے ہوئے ڈاکٹر جتیندر سنگھ نے سکم میں ایک فلم اسٹوڈیو کے قیام کے فیصلے اور اروناچل پردیش میں قائم کئے جانے والے فلم اینڈ ٹیلی ویژن انسٹی ٹیوٹ کا ذکر کیا۔ انھوں نے کہا کہ گزشتہ چھ برسوں میں گوہاٹی ایک بہترین سپر اسپیشلٹی ہیلتھ کیئر ڈسٹنیشن کے طور پر ابھرا ہے اور اس کی نہ صرف پڑوسی ریاستوں بلکہ مشرقی سرحد سے متصل ممالک جیسے میانمار، بھوٹان اور نیپال میں اس پہلو کی تشہیر کی ضرورت ہے، تاکہ وہ سستے میڈیکل کیئر کے متبادل سے استفادہ کرسکیں۔
میٹنگ کے دوران متعدد نمائندوں نے کچھ تعمیری مشورے بھی دیے، جس کے تعلق سے شمال مشرقی خطے کی ترقی کے وزیر نے کہا کہ وہ اس سلسلے میں ایک تجویز  تیار کریں، جس پر انتخابات کی تکمیل کے بعد مزید غور و فکر کیا جاسکے، جب مثالی ضابطہ اخلاق کا اطلاق نہ رہے۔ مشرقی سرحدوں کے پار کے مشرقی ممالک سے آنے والے مریضوں کو آسان ویزا کی سہولتوں اور ہوائی جہاز کے کرایوں سے متعلق امور بھی تبادلہ خیال کے دوران زیر بحث آئے۔ یہ فیصلہ کیا گیا کہ اٹھائے گئے سبھی امور کا فالواَپ کیا جائے گا اور باہمی تال میل سے کام لیا جائے گا تاکہ حکومت کی مدد سے نجی شعبے کی کوششوں کو تقویت دی جاسکے۔
عملے، عوامی شکایات اور پنشن کی وزارت
محکمہ برائے پنشن اور پنشن یافتگان کی بہبود، وزارت عملہ، عوامی شکایات اور پنشن، حکومت ہند نے مرکزی حکومت کے پنشن یافتگان کے لیے ڈیجیٹل لائف سرٹیفکیٹ کے فروغ کے لیے ملک گیر مہم کا آغاز کیا
محکمہ برائے پنشن اور پنشن یافتگان کی بہبود، وزارت عملہ، عوامی شکایات اور پنشن، حکومت ہند نے مرکزی حکومت کے پنشن یافتگان کے لیے ڈیجیٹل لائف سرٹیفکیٹ کے فروغ کے لیے ایک ملک گیر مہم شروع کی ہے۔ چہرے کی توثیق کرنے والی ٹیکنالوجی کو عملہ، عوامی شکایات اور پنشن کے وزیر مملکت ڈاکٹر جتیندر سنگھ کے ذریعہ شروع کیا گیا تھا۔ تمام رجسٹرڈ پنشنرز ایسوسی ایشنز، پنشن تقسیم کرنے والے بینکوں، حکومت ہند کی وزارتوں اور سی جی ایچ ایس مراکز کو ہدایت دی گئی تھی کہ وہ پنشنرز کے 'زندگی میں آسانی' کے لیے خصوصی کیمپوں کا انعقاد کرکے لائف سرٹیفکیٹ دینے کے لیے ڈیجیٹل لائف سرٹیفکیٹ/چہرے کی توثیق کی تکنیک کو فروغ دیں۔ اس ایپی سوڈ میں مرکزی حکومت کی ایک ٹیم پریاگ راج میں پنشن اور پنشنرز کی بہبود کے محکمے کی طرف سے انڈر سکریٹری کی قیادت میں تھی۔ مرکزی حکومت کے پنشن یافتگان کے لیے 11 نومبر 2022 کو ایس بی آئی، بامرولی برانچ، پریاگ راج، اتر پردیش میں ایک مہم چلائی گئی۔
یکم اکتوبر 2022 سے آج تک کے ڈی ایل سی کے اعداد و شمار یہ ہیں: کل ڈی ایل سی - 36,38,937، چہرے کی توثیق کے ذریعے کل ڈی ایل سی - 1,93,768، کل ڈی ایل سی سی جی او وی - 14,40,395، سی جی او وی کی کل ڈی ایل سی چہرے کی تصدیق کے ذریعے - 1,20,145۔
پنشن یافتگان نے مہم میں جوش و خروش کے ساتھ حصہ لیا جس کا اندازہ اس بات سے لگایا جا سکتا ہے کہ ایک 92 سالہ پنشن یافتہ جناب کے سی گپتا بھی چہرے کی توثیق کے ذریعے اپنا لائف سرٹیفکیٹ جمع کرانے کے لیے آئے۔ انہوں نے اس نئی ٹیکنالوجی کے متعارف ہونے پر خوشی اور اطمینان کا اظہار کیا۔ ان پنشن یافتگان کو محکمہ کے افسران نے رہنمائی کی کہ کس طرح اپنے موبائل فون میں چہرے کی تصدیق کیلئے جیون پرمان ایپ کو ڈاؤن لوڈ کریں اور اپنے فون سے لائف سرٹیفکیٹ دیں۔ لائف سرٹیفکیٹ 60 سیکنڈ کے اندر تیار ہو جاتا ہے اور موبائل فون پر ایک لنک بھیجا جاتا ہے جہاں سے اسے ڈاؤن لوڈ کیا جا سکتا ہے۔ یہ ڈیجیٹل دنیا میں ایک اہم سنگ میل ہے جسے محکمہ برائے پنشن اور پنشن یافتگان کی بہبود، حکومت ہند نے لیا ہے۔ انڈر سکریٹری جناب دیپک گپتا نے وضاحت کی کہ اس سے قبل جسمانی طور پر لائف سرٹیفکیٹ دینے کے لیے عمر رسیدہ پنشنرز کو بینکوں کے باہر گھنٹوں قطار میں کھڑا ہونا پڑتا تھا۔ اب یہ ان کے گھر سے ہی آرام کے ساتھ ایک بٹن کے کلک پر ممکن ہوا ہے۔
موبائل کے ذریعے چہرے کی تصدیق کے ذریعے لائف سرٹیفکیٹ جمع کرانے کے عمل میں، پہلی بار آدھار نمبر، او ٹی پی کے لیے موبائل نمبر، پی پی او نمبر، بینک/پوسٹ آفس کے ساتھ اکاؤنٹ نمبر سے متعلق تفصیلات درکار ہیں۔ یہ سہولت ریاستی حکومت کے ملازمین اور ریاست کے ٹریژری آفس کے طور پر پنشن تقسیم کرنے والی اتھارٹی رکھنے والوں کے لیے بھی دستیاب ہے۔
اس تقریب میں بینکوں، پنشنرز ایسوسی ایشنز،میٹی/ این آئی سی اوریو آئی ڈی ا ے آئی کے نمائندوں نے بھی شرکت کی۔ مہم کی کامیابی کے لیے ان سٹیک ہولڈرز کی شرکت انمول تھی۔ انڈر سکریٹری نے تقریب کے دوران تمام نمائندوں کی کوششوں کا شکریہ ادا کیا۔
محکمہ آپ کے لائف سرٹیفکیٹ کو چہرے کی تصدیق کے ذریعے جمع کرانے کی مہم نومبر کے پورے مہینے میں چلا رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 55
وزارت خزانہ
گروگرام کے جی ایس ٹی انٹلیجنس کے ڈائریکٹوریٹ جنرل کے حکام نے خزانے کو 690 کروڑ روپئے سے زیادہ کی فریب دہی کے سلسلے میں دو لوگوں کو گرفتار کیا ہے
نئی دہلی ،9مارچ ،2021، گروگرام ژونل یونٹ کے جی ایس ٹی انٹلیجنس کا ڈائرکٹوریٹ جنرل اس وقت جاری تحقیقات کے سلسلے میں جعلی انوائسنگ سنڈیکیٹ کے دو گینگ ممبرو ں کو گرفتار کرنے میں کامیاب رہا ہے۔ ان لوگوں کے نام ہیں جناب وکاس اور جناب منیش ، جو 4800 کروڑ روپئے سے زیادہ کے جعلی جی ایس ٹی انوائس جاری کرنے کے ذریعے خزانے کو 690 کروڑ روپئے سے زیادہ کا فریب دینے میں ملوث تھے۔
یہ دونوں ملزم، جو ہریانہ کے شہر سرسا کے رہنے والے تھے، پکڑے جانے سے بچنے کے لیے اور فریب دہی کو جاری رکھنے کے سلسلے میں نیپال چلے گئے تھے۔ ایک خفیہ اطلاع ملنے پر ا ن لوگوں کو پکڑ لیا گیا۔ ان کے قبضے سے بڑی تعداد میں قابل اعتراض دستاویزات اور گجیٹس برآمد ہوئے ہیں، یہ گیجیٹس مختلف لیپ ٹائ، اسمارٹ پون، ڈیبٹ کارڈ، پین اور مختلف لوگوں کی آدھار تفصیلات پر مشتمل تھے۔ ان پاس سے بہت سی نوٹری کی مہریں بھی برآمد ہوئی ہیں۔ دونوں لوگوں کو گرفتار کرلیا گیا اور عدالتی تحویل میں بھیج دیا گیا۔پکڑے گئے سامان کا تجزیہ کیا جارہا ہے اور اس معاملے میں دوسرے لوگوں اور کمپنیوں کے ملوث ہونے سے بھی انکار نہیں کیا جاسکتا۔ یہ پورا جعلسازی کا معاملہ مختلف اعلیٰ قسم کے ایپس اور میسیجنگ خدمات کے ذریعے چلایا جارہا تھا جس کے لیے ڈائریکٹ کالنگ کی ضرورت نہیں ہوتی۔ ملک کے مختلف حصوں میں موجوداسی قبیل کے دیگر افراد سے بھی ان کا تال میل تھا۔
یہ موجودہ گرفتاری اُسی سلسلے کی ایک کڑی ہے جس میں ڈی جی جی آئی، جی زیڈ یو نے اس سے پہلے جناب کبیر کمار کو گرفتار کیا تھا جو شہر سے فرار ہوتے ہوئے ہوائی اڈے پر پکڑے گئے تھے اور جنھیں 527 کروڑ روپئے کی آئی ٹی سی جعلسازی کے سلسلے میں گرفتار کیا گیا تھا۔
قلمبند کی گئی شہادتوں اور بیانات سے پتا چلتا ہے کہ سیکڑوں جعلی فرمیں نامعلوم افراد کے پین اور آدھار کارڈوں کی بنیاد پر بنائی گئی تھیں اور ان نامعلوم افراد کے بارے معلومات ایک اور سنڈیکیٹ سے حاصل کی گئی تھیں۔ معلوم ہوا ہے کہ ان جعلی فرموں نے 4714 کروڑ روپئے سے زیادہ کے جعلی انوائس بنائے۔ اس کے نتیجے میں ملزموں کو 8 مارچ 2021 کو گرفتار کیا گیا اور ڈیوٹی میٹروپولیٹن مجسٹریٹ کے سامنے پیش کیا گیا جنھوں نے ان لوگوں کو 14 دن کی عدالتی تحویل میں بھیج دیا۔
جل شکتی وزارت
جل جیون مشن کے صحت سے متعلق فوائد
ڈبلیو ایچ او کی "جل جیون مشن کی پہل کے بعد پینے کے پانی کی محفوظ خدمات تک رسائی سے ممکنہ صحت کے فوائد کا تخمینہ لگانا" عنوان كے تحت ایک حالیہ رپورٹ میں یہ اندازہ لگایا گیا ہے كہ ملک میں پینے کے صاف پانی کی فراہمی کے نتیجے میں ملک بھر میں اسہال کی بیماری سے ہونے والی تقریباً 400,000 اموات کو روکا جا سکے گا۔ مزید یہ کہ رپورٹ میں یہ بھی اندازہ لگایا گیا ہے کہ ہندوستان میں پینے کے محفوظ پانی کی عالمی کوریج کے ساتھ تقریباً 14 ملین معذوری كے مطابق زندگی گزارنے كے سال کو ٹالا دیا جا سكے گا۔ نتیجے میں 8.2 لاکھ کروڑ تک کی تخمینی لاگت کی بچت ہوگی۔ مذکورہ رپورٹ ذیل كے ویب لنک پر پبلک ڈومین میں دستیاب ہے۔ https://jaljeevanmission.gov.in/sites/default/files/2023-06/Jal-Jeevan-Mission-Summary-of-report.pdf
یہ اطلاع جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔
وزارت دفاع
وزیر دفاع نے نئی دہلی میں منعقد ہونے والی شنگھائی تعاون تنظیم کے وزرائے دفاع کی میٹنگ سے قبل چین کے اسٹیٹ کونسلر اور منسٹر آف نیشنل ڈفینس سے ملاقات کی
بھارت اور چین کے تعلقات کی ترقی سرحدوں پر امن و سکون کے فروغ پر منحصر ہے: راجناتھ سنگھ
ایل اے سی پر تمام مسائل موجودہ باہمی معاہدوں اور عہد بندگیوں کے مطابق حل کرنے کی ضرورت ہے: وزیر دفاع
وزیر دفاع جناب راجناتھ سنگھ نے نئی دہلی میں 27 اپریل 2023 کو، چین کے اسٹیٹ کونسلر اور منسٹر آف نیشنل ڈفینس جنرل لی شینگ فو سے ملاقات کی۔ دونوں قائدین نے بھارت-چین سرحدی علاقوں میں نئی پیش رفتوں اور باہمی تعلقات پر کھل کر بات چیت کی۔
وزیر دفاع نے واضح طور پر کہا کہ بھارت اور چین کے درمیان تعلقات کی ترقی سرحدوں پر امن و سکون کے فروغ پر منحصر ہے۔ انہوں نے مزید کہا کہ ایل اے سی پر تمام مسائل موجودہ باہمی معاہدوں اور عہد بندگیوں کے مطابق حل کرنے کی ضرورت ہے۔ انہوں نے اس بات کا اعادہ کیا کہ موجودہ معاہدوں کی خلاف ورزی نے باہمی تعلقات کی مکمل اساس کو مجروح کیا ہے اور سپاہیوں کے پیچھے ہٹنے سے منطقی طور پر کشیدگی میں کمی آئے گی۔
چین کے وزیر دفاع شنگھائی تعاون تنظیم کے وزرائے دفاع کی میٹنگ میں شرکت کی غرض سے دہلی میں موجود ہیں۔ یہ میٹنگ 28 اپریل 2023 کو منعقد ہوگی۔